stanford-oval/wikipedia huggingface dataset:
Pohjois-Makedonian kansalliskirjasto

| Pohjois-Makedonian kansalliskirjasto> Pyhän Klement Ohridialaisen kansallis- ja yliopistokirjasto Национална и универзитетска библиотека „Св. Климент Охридски “- Скопје |
| --- | --- |
 Pyhän Klement Ohridialaisen kansallis- ja yliopistokirjaston eli Pohjois-Makedonian kansalliskirjaston rakennus.
Osoite:  6 Boulevard Gotse Delchev, P.O. Box 566, Skopje 1000, Pohjois-Makedonia
Sijainti:  Skopje, Pohjois-Makedonia
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pohjois-Makedonian kansalliskirjasto tai täsmällisemmin Pyhän Klement Ohridialaisen kansallis- ja yliopistokirjasto (mak. Национална и универзитетска библиотека „Св. Климент Охридски “- Скопје) on Pohjois-Makedonian pääkaupungissa Skopjessa toimiva maan kansalliskirjasto. Elokuusta 2017 lähtien kirjastonjohtajana on toiminut Senka Naumovska.
Kansalliskirjasto perustettiin 23. marraskuuta 1944. Vuonna 1945 kirjastolle myönnettiin vapaakappaleoikeus nykyisen Pohjois-Makedonian ja aiemman Jugoslavian alueella julkaistuihin teoksiin. Makedonian tasavallan itsenäistyttyä, kirjastolla on vuodesta 1991 ollut vapaakappaleoikeus makedonialaisiin teoksiin. Kirjaston kehittämistä haittasivat vuoden 1962 tulva ja vuoden 1963 maanjäristys, joissa kirjastorakennus tuhoutui miltei täysin ja kokoelma vaurioitui suurelta osin. Vuonna 1964 kirjasto muutti toisaalle ja vuonna 1972 vihdoin uuteen rakennukseen. Kirjastoa laajennettiin vuosina 2008–2009 uudisrakennuksella, joka avattiin 24. toukokuuta 2009.
Kirjasto on nimetty pyhimysten Kyrillos ja Methodios oppilaan, kyrillistä aakkostoa kehittäneen Pyhän Klement Ohridialaisen (830-916, mak. Свети Климент Охридски) mukaan. Hän vaikutti Ohridin kaupungissa ja perusti siellä Pohjois-Makedonian ensimmäisen luostarikirjaston Pyhän Panteleimonin luostariin.
Aiheesta muualla

Kuvia tai muita tiedostoja aiheesta Pohjois-Makedonian kansalliskirjasto Wikimedia Commonsissa
IFLA World Report - Macedonia (The International Federation of Library Associations and Institutions) (Arkistoitu – Internet Archive) (englanniksi) (ifla-world-report.org)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Saksa  Israel  Yhdysvallat  Tšekki 2  Kroatia  Puola 
Tieteilijät:  CiNii 
Muut:  RISM  IdRef
Cary Elwes

| Cary Elwes |
| --- | --- |
 Cary Elwes vuonna 2015.
Henkilötiedot
Koko nimi:  Ivan Simon Cary Elwes
Syntynyt: 26. lokakuuta 1962 (ikä 62) Westminster, Lontoo, Yhdistynyt kuningaskunta
Ammatti:  näyttelijä
Puoliso:  Lisa Marie Kurbikoff (vih. 2000)
Näyttelijä
Aktiivisena:  1978–
Aiheesta muualla
IMDb 
Elonet
Ivan Simon Cary Elwes ([elweiz], s. 26. lokakuuta 1962 Westminster, Lontoo, Englanti) on brittiläinen näyttelijä, joka aloitti uransa 1980-luvulla. Hän on tullut tunnetuksi rooleistaan esimerkiksi elokuvissa Prinsessan ryöstö (1987), Hot Shots! – kaikkien elokuvien äiti (1992), Saw (2004) ja Saw VII 3D (2010).
Elämä ja ura

Elwes syntyi vuonna 1962 Lontoossa muotokuvamaalari-isän ja sisustussuunnittelijaäidin perheeseen. Hän opiskeli Yhdysvalloissa Sarah Lawrence Collegessa.
Elwesin ensimmäinen elokuvarooli oli brittiläisessä elokuvassa Vakoojan tarina (1984). Hänen varhaiset elokuvansa olivat usein historiallisia elokuvia, kuten pääosa elokuvassa Mashenka (1986).
Elwesin läpimurtoelokuva oli Rob Reinerin ohjaama seikkailullinen ja romanttinen satuelokuva Prinsessan ryöstö (1987), jossa Elwes esittää maatilan apupoikaa ja miekkailijamerirosvoa. Sen jälkeen Elwes esiintyi historiallisten roolien lisäksi myös komedioissa, kuten Hot Shots! – kaikkien elokuvien äiti (1991) ja Robin Hood – sankarit sukkahousuissa (1993). Hänen vakavampia roolejaan oli esimerkiksi Arthur Holmwoodin rooli elokuvassa Bram Stokerin Dracula (1992).
1990-luvun lopulla Elwes teki äänirooleja animaatioelokuvissa sekä esiintyi televisioelokuvissa ja minisarjoissa. Vuonna 1999 hän lihotti itseään tuottaja John Housemanin rooliin elokuvassa Cradle Will Rock, jota seurasi sarja samankaltaisia kuuluisien elokuvahahmojen rooleja. Vuonna 2001 Elwes esiintyi toistuvassa roolissa FBI-agenttina television Salaisissa kansioissa. 2000-luvulla Elwes on esiintynyt muun muassa Saw-elokuvissa ja National Lampoonin komediassa Pucked (2006) sekä Steven Spielbergin elokuvassa Tintin seikkailut: Yksisarvisen salaisuus (2011).
Valikoitu filmografia > Televisiosarjat

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1999 | Äärirajoilla | The Outer Limits | John York |  2 jaksoa ”Ripper” ”Better Luck Next Time”  |
| 2001–2002 | Salaiset kansiot | The X-Files | Brad Follmer |  6 jaksoa ”Nothing Important Happened Today” ”Nothing Important Happened Today II” ”4-D” ”Provenance” ”Providence” ”Release”  |
| 2009–2014 | Vihjeet hukassa | Psych | Pierre Despereaux |  4 jaksoa ”Extradition: British Columbia” ”Extradition II: The Actual Extradition Part” ”Indiana Shawn and the Temple of the Kinda Crappy, Rusty Old Dagger” ”Lock, Stock, Some Smoking Barrels and Burton Guster’s Goblet of Fire”  |
| 2012 | Perception | Perception | brittiläinen tiedustelupäällikkö | 1 jakso |
| 2014 | Granite Flats | Granite Flats | Hugh Ashmeade |  4 jaksoa ”Put Away Childish Things” ”The Stories We Tell” ”Cor Unum, Corambis” ”Project Madman”  |
| 2014-2021 | Family Guy | Family Guy | Chris Martin, Edisonin assistentti, Charles Dickens, tohtori Watson, Cyrano de Bergerac, vartija #1, Nigel, herra Henderson (äänirooli) | 7 jaksoa |
| 2015 | The Art of More | The Art of More | Arthur Davenport | 10 jaksoa |
| 2017 | Saapasjalkakissan seikkailut | The Adventures of Puss in Boots | uroskettu (äänirooli) | 1 jakso |
| 2019 | Stranger Things | Stranger Things | pormestari Larry Kline | 5 jaksoa |
| 2024 | Knuckles | Knuckles | ”Pistol” Pete Whipple |  |
Aiheesta muualla

Cary Elwes Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Henkilöt:  Elonet 
Muut:  SNAC  IdRef
PlayRaven

| PlayRaven |
| --- | --- |

Perustettu:  2013
Kotipaikka:   Helsinki, Suomi
Toimiala:  videopeliteollisuus
Kotisivu:  playraven.com
Infobox OKNimi-testi OK: 
PlayRaven oli suomalainen pelialan yritys, jonka perustivat keväällä 2013 viisi pelialalla aiemminkin toiminutta yrittäjää. Perustajilla on kokemusta mm. suomalaisista Remedy Entertainmentistä ja Digital Chocolatesta. Yritys sai 1,7 miljoonan euron rahoituksen tammikuussa 2014.
Yrityksen ensimmäisen peli oli SpyMaster Applen mobiililaitteille.
Yritys julkaisi kaksi seuraavaa peliään Robocide ja Winterstate vuonna 2016.
Rovio osti PlayRavenin koko osakekannan vuonna 2018.
Pelit

| Peli | Vuosi | Pelialusta |
| --- | --- | --- |
| SpyMaster | 2014 | iOS |
| Robocide | 2016 | Android, iOS |
| Winterstate | 2016 | Android, iOS |
Arvioita

SpyMaster sai 1/5 tähteä Pocket Tactics-sivuston arvostelussa ja 7/10 PocketGamer arvostelussa.
Robocide sai 8/10 PocketGamer arvostelussa.
Winterstate sai 8/10 PocketGamer arvostelussa.
Aiheesta muualla

Viralliset kotisivut (Arkistoitu – Internet Archive)
Robocide
Winterstate (Arkistoitu – Internet Archive)
| n k Suomalaiset videopeliyritykset |
| --- | --- |
15 suurinta (2022): Supercell • Small Giant Games • Rovio • Seriously • Reworks • Remedy Entertainment • Yousician • Next Games • Fingersoft • Lightheart • Housemarque • Sulake • Futureplay • Panzerdog • RedLynx 
Muita: 10tons • Almost Human • Alternative Games • Bugbear Entertainment  • Colossal Order • Everywear Games • Fingersoft • Futuremark Games Studio • Gamelion • Grand Cru • Frozenbyte • Iceflake Studios • LudoCraft • Mekiwi • Nitro Games • PlayRaven • Reborn Games • Red Stage Entertainment • Secret Exit • Star Arcade • Skydome Entertainment • Shiver Games • Small Giant Games • TicBits • Tracktwenty 
Lakkautettuja: Farmind • Fathammer • Mr. Goodliving • Ninai Games • Recoil Games • Rival Games • Sumea (Digital Chocolate) • Teknopiste • Turmoil Games • Universomo • Wargaming Helsinki 
Suurimmat yritykset mitattuna liikevaihdon mukaan, Talouselämä 2022
Grigori Denisenko

| Grigori Denisenko> Henkilötiedot |
| --- | --- |
Syntynyt: 24. tammikuuta 2000 (ikä 24) Novosibirsk, Venäjä
Kansalaisuus:   Venäjä
Jääkiekkoilija
Pelipaikka:  vasen laitahyökkääjä/oikea laitahyökkääjä
Maila:  oikea
Pituus:  180 cm
Paino:  84 kg
Seura
Seura:  Vegas Golden Knights
Sarja:  NHL
Pelinumero:  47
Pelaajaura
Pääsarjaura:  2018–
Aik. seurat:  Lokomotiv Jaroslavl (KHL) Lada Toljatti (VHL) Charlotte Checkers (AHL)   Florida Panthers (NHL)
NHL-varaus:  15. varaus, 2018 Florida Panthers
Grigori Georgijevitš Denisenko (ven. Григорий Георгиевич Денисенко; s. 24. tammikuuta 2000 Novosibirsk, Venäjä) on venäläinen jääkiekkoilija, joka pelaa NHL-seura Vegas Golden Knightsissa. Denisenkon vahvuuksiin kuuluvat luistelu, laukaus sekä kiekonkäsittelytaidot. Florida Panthers varasi Denisenkon ensimmäisellä kierroksella 15. pelaajana NHL:n varaustilaisuudessa 2018. Denisenko laukoo oikealta.
Pelityyli

The Sports Forecaster -sivuston mukaan Denisenko on klassinen venäläinen laitahyökkääjä, joka nauttii kiekon leipomisesta mailallaan. Hänellä on hyvät pelintekotaidot, mutta Denisenko omaa myös vastustajan peliä rikkovia taitoja hyökkäyspäässä. Hän ei ole kuitenkaan optimaalisen kokoinen NHL-tasolle. Denisenkon tulisi lisätä massaa, parantaa puolustuspelaamistaan ja kurinalaisuuttaan.
Ura > Seuraura

Denisenko syntyi Novosibirskissä, mutta hän loi suurimman osan junioriurastaan kuitenkin Lokomotiv Jaroslavlissa. Denisenko voitti kauden 2013–2014 päätteeksi Venäjän U15-sarjan mestaruuden ja kauden 2014–2015 päätteeksi pronssia. Hän pelasi jälkimmäisen kauden kuitenkin suurimmaksi osaksi Lokomotivin U16-junioreissa, joiden paras pistemies ja syöttäjä Denisenko oli tehoilla 26+51=77, kuten myös U17-junioreissa seuraavalla kaudella 2015–2016 tehoilla 22+39=61. Kaudella 2016–2017 hän oli Venäjän nuorten MHL-liigassa Loko Jaroslavlin kolmanneksi paras pistemies tehoilla 9+13=22.
Kauden 2017–2018 Denisenko pelasi suurimmaksi osaksi Loko Jaroslavlin MHL-joukkueessa, jossa hän voitti kauden päätteeksi mestaruuden, Harlamov Cupin. Denisenko nousi samalla kaudella pudotuspeleissä Lokomotiv Jaroslavlin KHL-joukkueeseen ja sai siellä tililleen neljä ottelua ilman tehopisteitä. Hän teki KHL-debyyttinsä toisessa konferenssivälieräottelussa 17. maaliskuuta 2018 vieraissa SKA Pietaria vastaan. Denisenko sai ottelussa jääaikaa 6.07 minuuttia.
Florida Panthers varasi Denisenkon ensimmäisellä kierroksella 15. pelaajana NHL:n varaustilaisuudessa 2018. Hän teki Lokomotivissa KHL-uransa avausmaalin kauden 2018–2019 kolmannessa ottelussa 9. syyskuuta 2018 vieraissa HC Slovan Bratislavaa vastaan. Kaikiaan Denisenko pelasi liigassa kauden aikana 25 runkosarjaottelua tehopistein 4+2=6 ja kuusi playoff-ottelua tehden kolme syöttöpistettä. Hän pelasi miesten pelejä myös kuusi runkosarjaottelua farmiliiga VHL:n Lada Toljattissa. Denisenko pelasi osan kaudestaan myös Loko Jaroslavlin MHL-joukkueessa, jonka paras maalintekijä hän oli pudotuspeleissä kuudella osumallaan. Hän voitti kauden päätteeksi Harlamov Cupin. Denisenko edusti joukkuetta kauden aikana myös Junior Club World Cupissa, joka päättyi Lokon voittoon. Sarjakauden 2019–2020 hän pelasi kokonaan Lokomotivin KHL-joukkueessa, jossa Denisenko teki 38 runkosarjaottelussa tehot 6+6=12 ja kuudessa playoff-ottelussa yhden maalin. Denisenko vahvisti myös Loko Jaroslavlia Junior Club World Cupissa, jossa hän oli joukkueen paras maalintekijä neljällä osumallaan. Turnaus päättyi jälleen Lokon voittoon.
Toukokuussa 2020 Denisenko teki kolmivuotisen NHL-tulokassopimuksen Florida Panthersin kanssa.
Lokakuussa 2023 Panthers asetti Denisenkon waivers-listalle josta Vegas Golden Knights poimi hänet joukkueeseensa.
Ura > Maajoukkueura

| Mitalit> Maa:   Venäjä.Miesten jääkiekko. Nuorten olympialaiset  | Mitalit> Maa:   Venäjä.Miesten jääkiekko. Nuorten olympialaiset  | Mitalit> Maa:   Venäjä.Miesten jääkiekko. Nuorten olympialaiset  | Maa:   Venäjä> Miesten jääkiekko. |
| --- | --- | --- | --- |
|  Pronssia | Lillehammer 2016 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Tšekki 2020 | jääkiekko |  |
|  Pronssia | Kanada 2019 | jääkiekko |  |
Denisenko pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi hopeaan ja ensimmäinen pronssiin. Vuoden 2019 turnauksessa hän jakoi tehoilla 4+5=9 koko turnauksen pistepörssin voiton Suomen Aleksi Heponiemen kanssa, mutta Denisenko vei varsinaisen kärkisijan suuremmalla maalimäärällään. Hänet valittiin turnauksen tähdistökentälliseen. Denisenko valittiin myös Yhdysvaltoja pelatun välieräottelun päätteeksi joukkueensa ottelun parhaaksi pelaajaksi. Vuoden 2020 turnauksessa hän toimi Venäjän kapteenina. Denisenko oli tehoilla 3+6=9 joukkueen paras pistemies. Hän jakoi myös Venäjän sisäisen maalipörssin voiton neljän muun pelaajan kanssa sekä sisäisen syöttöpörssin voiton Nikita Aleksandrovin kanssa. Valmennus valitsi Denisenkon joukkueensa turnauksen yhdeksi kolmesta parhaasta pelaajasta.
Denisenko pelasi myös alle 18-vuotiaiden Ivan Hlinkan muistoturnauksessa vuonna 2017 sekä samana vuonna alle 19-vuotiaiden World Junior A Challengessa. Hän pelasi World U-17 Hockey Challengessa vuonna 2016, jolloin Denisenko voitti pronssia. Hän pelasi myös Lillehammerissa järjestetyissä nuorten olympiakisoissa 2016, jolloin hän voitti pronssia. Denisenko jakoi kuudella syöttöpisteellään koko turnauksen syöttöpörssin voiton joukkuetoverinsa Aleksandr Hovanovin ja Yhdysvaltain Jake Wisen kanssa.
Venäjän A-maajoukkueessa Denisenko on pelannut neljä ottelua ilman tehopisteitä. Hän teki A-maajoukkuedebyyttinsä vain 18-vuotiaana Beijer Hockey Gamesin päätösottelussa 10. helmikuuta 2019 Tukholman Hovetissa Tšekkiä vastaan. Denisenko merkittiin heti Venäjän ykkösketjun vasempaan laitaan Aleksandr Kadeikinin ja Ilja Mihejevin viereen.
Muuta

Denisenkon isoveli Nikolai on pelannut hyökkääjänä VHL-tasolla.
Pjongjangin metro

| 평양 지하철 平壤地下鐵 |
| --- | --- |


Sijainti:  Pjongjang, Pohjois-Korea
Avattu:  1973
Pituus:  22 km
Asemia:  17
Linjoja:  2
Matkoja päivässä:  300 000
  
Pjongjangin metro on Pohjois-Korean pääkaupungissa Pjongjangissa toimiva metrojärjestelmä. Se käsittää kaksi linjaa: Ch'ŏlliman linja kulkee Kwangbokin asemalta lounaasta Rakwonin asemalle koilliseen ja Hyŏksin linja kulkee pohjoisesta Puhunin asemalta Taedongin rantaviivaa pitkin Pulgunbyolin asemalle. Kaksi linjaa risteävät Chŏnun asemalla.
Pjongjangin metro on maailman syvimmällä kulkeva metro. Rata kulkee keskimäärin arviolta 110 metriä maanpinnan alapuolella.
Metron linjasto

Metron linjasto käsittää kaksi linjaa:
Ch'ŏlliman linja joka on nimetty korealaisessa mytologiassa esiintyvän nopean hevosen mukaan. Linja on noin 12 kilometriä pitkä. Sen rakentaminen alkoi vuonna 1968 ja linja avattiin 1973.
Hyŏksinin linjan pituus on noin 10 kilometriä.
Etelä-Korean viranomaislähteiden mukaan metroa rakennettaessa sattui vakava yli sata kuolonuhria vaatinut tunnelin sortumiseen johtanut onnettomuus vuonna 1971, eikä Ch'ŏlliman linjaa tästä syystä vastoin alkuperäisiä suunnitelmia jatkettu Taedong-joen itäpuolelle.
Metroasemien nimet on otettu Pohjois-Korean vallankumouksen historiasta, joten niiden perusteella ei voi suoraan päätellä linjojen uloskulkujen sijaintia maan pinnalla.
Kokonaan maan alla kulkevan linjaston ulkoasu perustuu venäläisen metrorakentamisen antamiin esikuviin, kuten Moskovan metroon. Molemmat metrot jakavat useita tyypillisiä piirteitä, kuten linjojen syvyys ja asemien väliset pitkät etäisyydet. Asemia koristavat sosialistista realismia edustavat mosaiikit, maalaukset ja patsaat.
Metroasemat on suunniteltu toimimaan myös väestönsuojina, tätä varten asemat on varustettu suurilla teräsovilla.
Toiminta

Metro on toiminnassa aamuviidestä iltayhteentoista. Ruuhka-aikoina junat voivat kulkea minimissään kahden minuutin välein. Tavallinen toimintaväli on 5-7 minuuttia, joskin sähkökatkot sekä muut toimintavaikeudet ovat ajoittain aiheuttaneet epäsäännöllisyyttä. Kertamatkaan oikeuttava poletti maksaa 5 Pohjois-Korean wonia (0,005 euroa vuoden 2017 vaihtokurssilla).
Kalusto

Kun metro aloitti toimintansa 1970-luvulla, metrot olivat vastavalmistuneita. Vaikka Pohjois-Korea väitti vaunujen olevan korealaisia, DK4-nimellä tunnetut vaunut valmistettiin Kiinassa vuonna 1972. Vuonna 1998 osa näistä metroista myytiin Pekingin metron käyttöön, jossa ne toimivat kolmen vaunun järjestelminä linjalla 13 vuoteen 2002 asti jolloin ne poistettiin lopullisesti käytöstä.
Vuodesta 1997 Pjongjangin metro on käyttänyt saksalaista kalustoa, joka on ollut aiemmin käytössä Berliinin sekä Ateenan metroilla. Käytössä on ollut kaksi erilaista metrosarjaa:
GI ("Gisela") Itä-Berliinistä, rakennettu vuosien 1978 ja 1982 välillä. 60 yksikköä käytössä Pjongjangissa vuosina 1997-2001.
D ("Dora") Länsi-Berliinistä, rakennettu vuosien 1957 ja 1965 välillä. 108 yksikköä käytössä Pjongjangissa vuodesta 1999 alkaen.
GI-tyypin yksiköt muunnettiin myöhemmin maanpäällisiksi juniksi Korean valtionrautateiden palvelukseen loppujen Pjongjangiin jääneiden kiinalaisten DK4-yksiköiden tapaan, jälkimmäiset poistettiin siitäkin käytöstä vuonna 2016.
D-tyypin yksiköt ovat edelleen käytössä Pjongjangin metrossa muodostaen yhä valtaosan sen kalustosta, vuonna 2015 esiteltiin uusi paikallisesti valmistettu metrojunamalli ja ensimmäinen yksikkö otettiin käyttöön seuraavana vuonna.
Ulkomaalaiset turistit voivat pääsääntöisesti nähdä metron ainoastaan opastetuilla kierroksilla mikä on synnyttänyt runsaasti huhuja sen toimintaan liittyen.
Aiheesta muualla

Wikimedia Commonsissa on kuvia tai muita tiedostoja aiheesta .
Metroa käsittelevät sivut (Arkistoitu – Internet Archive)
D-metro Puhungin asemalla
Vain muutaman huijarin tähden

| Vain muutaman huijarin tähden |
| --- | --- |
 DVD:n kansikuva, vuoden 2013 versio.
Tyyli:  Komedia
Kestoaika:  50 minuuttia
Pääosissa:  Jarkko Tiainen Miia Nuutila Matti Tuominen Jukka Pitkänen Anne Niilola Risto Salmi Kirsi Nurminen Tuija Vuolle
Alkuperämaa:   Suomi
Alkuperäiskieli:  suomi
Verkko:  Yle TV2
Esitetty:  25. helmikuuta 1998 –   uusintana 1999, 2004, 2006, 2009, 2020 ja 2023
Tuotantokausia:  1
Jaksoja:  6
Ikäraja:  
Tuotanto
Tuottaja(t):  Sirpa Bertling
Ohjaaja(t):  Jukka Mäkinen
Käsikirjoittaja(t):  Heikki Luoma
Säveltäjä(t):  Esa Kotilainen
Leikkaaja(t):  Terttu Ranta
Kuvaaja(t):  Juhani Heikkonen
Tuotantoyhtiö(t):  Yleisradio
Seuraaja:  Peräkamaripojat
Aiheesta muualla
Virallinen sivusto
IMDb 
Poliisit Myllyniemi ja Juurikkala Turpeisen baarilla.
Vain muutaman huijarin tähden on Yle TV2:ssa esitetty Maalaiskomedian ensimmäinen osa. Sarja kuvattiin kesällä 1997, sen ensimmäinen esitys oli vuonna 1998 ja sarja esitettiin uusintana vuosina 1999, 2004, 2006, 2009, 2020 ja 2023. Sarjan jokainen jakso sai yli miljoona katsojaa kun jaksot näytettiin vuonna 1998.
Televisiosarjasta tehty näytelmä sai ensi-iltansa Pyynikin kesäteatterissa vuonna 2002.
Jaksot

| Jakso | Nimi | Ensiesitys | Uusinta | Uusinta 2 | Uusinta 3 | Uusinta 4 | Uusinta 5 | Uusinta 6 |
| --- | --- | --- | --- | --- | --- | --- | --- | --- |
| 1. | Paheet ne on papillakin | 25.2.1998 | 1.9.1999 | 4.2.2004 | 13.9.2006 | 3.11.2009 | 13.4.2020 | 3.1.2023 |
| 2. | Kahvia ja kunnallispolitiikkaa | 4.3.1998 | 8.9.1999 | 11.2.2004 | 20.9.2006 | 10.11.2009 | 14.4.2020 | 10.1.2023 |
| 3. | Kiihkoa ja kateutta | 11.3.1998 | 15.9.1999 | 18.2.2004 | 27.9.2006 | 17.11.2009 | 15.4.2020 | 17.1.2023 |
| 4. | Kiisken kanssa kalassa | 18.3.1998 | 22.9.1999 | 25.2.2004 | 4.10.2006 | 24.11.2009 | 16.4.2020 | 24.1.2023 |
| 5. | Huutoa ja uhkauksia | 25.3.1998 | 29.9.1999 | 3.3.2004 | 11.10.2006 | 1.12.2009 | 17.4.2020 | 31.1.2023 |
| 6. | Kovaa peliä Kuusniemellä | 1.4.1998 | 6.10.1999 | 10.3.2004 | 18.10.2006 | 8.12.2009 | 20.4.2020 | 7.2.2023 |
Näyttelijät

| 0 | 1 | 2 |
| --- | --- | --- |
|  Risto Salmi   | … |   P.A. Turpeinen   |
|  Kirsi Nurminen   | … |   Tuulia Huttunen   |
|  Kari Manninen   | … |   Valtsu Åkerlund   |
|  Matti Tuominen   | … |   Urmas Hakkarainen   |
|  Tuija Vuolle   | … |   Viola   |
|  Asko Sahlman   | … |   Pentti Juurikkala   |
|  Anne Niilola   | … |   Virpi Hakkarainen   |
|  Jarkko Tiainen   | … |   Matias Pohto   |
|  Marja-Leena Syvänen   | … |   Hillevi Jortikka   |
|  Jukka Pitkänen   | … |   Ahti Kiiski   |
|  Ahti Kuoppala  | … |   Rainer Mielonen   |
|  Miia Nuutila   | … |   Suvi-Tuuli Aaltonen   |
|  Tuire Salenius   | … |   Valma Ala-Viehko   |
|  Tom Lindholm   | … |   Ilmari Piiparinen   |
|  Pekka Lukka   | … |   Holger Voivalin   |
|  Pertti Koivula   | … |   Konstaapeli Myllyniemi   |
|  Pertti Itkonen   | … |   Toivo Jortikka   |
|  Kaisa Sarkkinen  | … |   Rouva Myllyniemi   |
|  Juhani Niemelä   | … |   Rovasti Poutiainen   |
|  Hannu Kylä-Laaso   | … |   vakuutusasiamies   |
|  Tiina Karvinen   | … |   Apteekkari    |
Tuotanto

Varsinaisen idean sarjalle Luoma sai autossa odottaessaan vaimoaan mukaan kauppareissulle. Heikki Luoman kotipitäjässä Kyyjärvellä oli 1950-luvulla nuori poikamiespappi, joka sai rakennutettua kirkon Kyyjärvelle. Sitten eräs yrittäjä alkoi rakentaa puusepänverstasta 25 metrin päähän kirkosta. Pappi mittasi matkan kirkon ja hallin välillä ja teki valituksen tuomiokapituliin. Kylän asukkaat eivät siitä tykänneet ja heidän vaikutuksensa myötä ihmiset alkoivat boikotoida papin jumalanpalveluksia. 
Sarjan kuvaaminen aloitettiin kesällä 1997.
Soundtrack

Sarjassa kuultavia kappaleita:
Esa Kotilainen: Kesäinen suvivalssi
Toivo Kuula: Häämarssi
Creedence Clearwater Revival: Bad Moon Rising
Johann Sebastian Bach: Prelude ja Fuuga (D-molli)
Metsäkukkia
Esa Kotilainen: Hitshok
Esa Kotilainen: Napatanssi
Hämäläisten laulu
Johann Sebastian Bach: Air (G-duuri)
Jari Sillanpää: Bum Bum Bum
Jouko ja Kosti: Muisto vain jää
Esa Kotilainen: Kylmis
Aiheesta muualla

Virallinen sivusto (Arkistoitu – Internet Archive)
Elävä Arkisto − Vain muutaman huijarin tähden
Yle Areena - Vain muutaman huijarin tähden
Vain muutaman huijarin tähden Internet Movie Databasessa (englanniksi)
| --- | --- |
Maalaiskomediat:   Vain muutaman huijarin tähden  Peräkamaripojat  Mooseksen perintö  Turvetta ja timantteja 
Muuta:   Luettelo henkilöistä  Matkalaukkukostaja  Kuusniemi  Luettelo tapahtumapaikoista ja yrityksistä  Turpeisen baari